88. ΒΑΣΙΛΙΚΟΝ ΔΙΑΤΑΓΜΑ υπ’ αριθ.759 της 19/23 Δεκ.1963 (ΦΕΚ Α΄ 227) Περί εκκαθαρίσεως των παλαιών Αρχείων της Κεντρικής Υπηρεσίας του Υπουργείου Εθνικής Παιδείας και Θρησκευμάτων και των εξηρτημένων Υπηρεσιών αυτού. ΄Εχοντες υπ΄όψει τας διατάξεις του άρθρ.8 του Ν.Δ.39831959 «περί μέτρων τινών προς βελτίωσιν της λειτουργίας των Δημοσίων Υπηρεσιών», ως και την υπ΄αριθ.383/1963 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: ΄Αρθρ.1.-Χαρακτηρίζομεν: Α΄.Ως οριστικώς διατηρητέα εν τοις Αρχείοις του Υπουργείου Εθνικής Παιδείας και Θρησκευμάτων, τα ακόλουθα : 1.Τα βιβλία Πρωτοκόλλου, Ευρετηρίων, Μητρώων, Πράξεων κλπ. 2.Παν έγγραφον, όπερ εμφανίζει γενικώτερον ενδιαφέρον από ιστορικής, εκκλησιαστικής, νομοθετικής ή άλλης πλευράς. Β΄.Ως διατηρητέα επί πεντηκονταετίαν. 1.΄Απαντα τα έγγραφα τα αφορώντα εις διορισμούς, μεταθέσεις, προαγωγάς, παραιτήσεις, απολύσεις κλπ. 2.Τους ατομικούς φακέλλους των υπαλλήλων της Κεντρικής Υπηρεσίας του Υπουργείου. Γ΄.Ως διατηρητέα επί εικοσιπενταετίαν. ΄Απαντα τα λοιπά έγγραφα. Δ΄.Αι ανωτέρω διατάξεις ισχύουν και δι΄ απάσας τας εξηρτημένας υπηρεσίας του Υπουργείου Εθνικής Παιδείας και Θρησκευμάτων. 32.Α.α.83-88 Κεντρική Υπηρεσία ΄Αρθρ.2.-1.Δια την εκκαθάρισιν, διαχωρισμόν, διατήρησιν και παράδοσιν εις τα Γενικά Αρχεία του Κράτους ή εις το Μετοχικόν Ταμείον Πολιτικών Υπαλλήλων προς πολτοποίησιν, των Αρχείων της Κεντρικής Υπηρεσίας του Υπουργείου Εθνικής Παιδείας και Θρησκευμάτων, συνιστάται δι’ υπουργικής αποφάσεως πενταμελής επιτροπή, εξ ανωτέρων υπαλλήλων του Υπουργείου, εις ην μετέχει και υπάλληλος των Γενικών Αρχείων του Κράτους, ορισμόμενος υπό του Διευθυντού αυτών, της οποίας έργον είναι, ο διαχωρισμός κλπ. των εγγράφων, συμφώνως προς τας διατάξεις του άρθρ.1 το παρόντος. 2.Ωσαύτως, δια τας εν τη περιφερεία τ. Διοικήσεως Πρωτευούσης εξηρτημένας Υπηρεσίας του Υπουργείου, συνιστάται, δι΄ υπουργικής αποφάσεως, δια τον αυτόν σκοπόν, τριμελής επιτροπή εξ υπαλλήλων αυτών, εις ην μετέχει υποχρεωτικώς και υπάλληλος των Γ.Α.Κ. κατά τα ανωτέρω. 3.Προκειμένου, περί των εκτός περιφερείας τ.Διοικήσεως Πρωτευούσης εξηρτημένων περιφερειακών Υπηρεσιών του Υπουργείου, η εκκαθάρισις, διαχωρισμός, διατήρησις και παράδοσις των Αρχείων αυτών, ενεργείται προτάσει των προϊσταμένων των Υπηρεσιών, δι΄αποφάσεως των αρμοδίων Νομαρχών, συμφώνως προς τας διατάξεις του παρόντος, συγκροτουμένων προς τούτο τριμελών εξ υπαλλήλων των επιτροπών, εις ας θα μετέχη και υπάλληλος των Τοπικών Ιστορικών Αρχείων ή εκπαιδευτικός, κατά προτίμησιν φιλόλογος καθηγητής ασχολούμενος εις την Εθνικήν Ιστορίαν. 4.Ως προς την εκκαθάρισιν των Αρχείων των Ιερών Μητροπόλεων και Μονών, ισχύει η περί των Γ .Α.Κ.νομοθεσία. ΄Αρθρ.3.-1.Η επιτροπή της παρ.1 του άρθρ.2 της Κεντρικής Υπηρεσίας του Υπουργείου συνέρχεται προσκλήσει της Διευθύνσεως Προσωπικού, οσάκις αι ανάγκαι του Υπουργείου επιβάλλουσι τούτο, άλλως από το 1965 υποχρεωτικώς ανά πενταετίαν. 2.Αύτη αποφασίζει ποία εκ των υπό εκκαθάρισιν Αρχείων πρέπει να διατηρηθώσι ποία να παραδοθώσιν εις Γ.Α.Κ.και ποία να καταστραφώσιν ως άχρηστα. 3.Η Επιτροπή της παρ.2 του άρθρ.2 συνέρχεται δια τον αυτόν σκοπόν προσκλήσει του προϊσταμένου της αρμοδίας υπηρεσίας, οσάκις αι ανάγκαι επιβάλλουσι τούτο. 4.Αι αποφάσεις των Επιτροπών της παρ.1 και 2 του άρθρ.2, εγκρίνονται υπό του Γενικού Γραμματέως του Υπουργείου, της δε παρ.3 υπό του αρμοδίου Νομάρχου. 5.Τα προς καταστροφήν εκάστοτε έγγραφα κλπ. παραδίδονται εις το Μ.Τ.Π.Υ.(Ν.Δ.12-2/1.3.1923 άρθρ.13 παρ.5 του Ν.Δ.17/20.8.1925 άρθρ.4) επί αποδείξει εμφαινούση το κατά προσέγγισιν βάρος αυτών. ΄Αρθρ.4.-1.Οι φάκελλοι οι περιέχοντες τα απαιτούμενα έγγραφα προς διορισμόν εκπαιδευτικών λειτουργών, δύνανται να αποστέλλωνται, μετά τον διορισμόν των και την ανάληψιν υπηρεσίας, εις τας αρμοδίας προϊσταμένας των αρχάς, παρ΄ αίς φυλάσσονται, ακολουθούσι δε τον διορισθέντα, μέχρι της λύσεως της υπαλληλικής τους σχέσεως. 2.Η εκκαθάρισις των ως άνω φακέλλων, παλαιοτέρων ετών, δέον να γίνη άμα τη ενάρξει της ισχύος του παρόντος διατηρουμένων μόνον του πτυχίου, του πιστοποιητικού ιθαγενείας, του αντιγράφου φύλλου στρατολογικού Μητρώου και των τυχόν, εν πρωτοτύπω, υπηρεσιακών μεταβολών. ΄Αρθρ.5.-1.Η Επιτροπή εκκαθαρίσεως, διαχωρισμού, διατηρήσεως και παραδόσεως Αρχείων της Κεντρικής Υπηρεσίας του Υπουργείου, ως και των εν τη περιφερεία τ. Διοικήσεως Πρωτευούσης εξηρτημένων Υπηρεσιών, βοηθείται εις το έργον της υπό συνεργείου συγκροτουμένου παρ΄ εκάστης υπηρεσίας, κατόπιν υπουργικής αποφάσεως. 2.Το αυτό ισχύει και δια την εκκαθάρισιν κλπ. των Αρχείων των εξηρτημένων, εκτός περιφερείας τ. Διοικήσεως Πρωτευούσης, Υπηρεσιών, του συνεργείου συγκροτουμένου, υπό των αρμοδίων Νομαρχών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 